Csomád Község Önkormányzata Képviselő-testületének

../2015. (…..)

önkormányzati rendelete

**a partnerségi egyeztetésről**

Csomád Község Önkormányzat Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. Törvény 13. § (1) bekezdés 1. pontjában meghatározott feladatkörben eljárva, tekintettel a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendeletben foglaltakra az alábbi rendeletet (a továbbiakban Rendelet) alkotja.

1. **Általános rendelkezések**
2. **§**

( 1 ) E Rendelet célja, hogy a Csomád Község közigazgatási határán belül készülő településfejlesztési koncepció, integrált településfejlesztési stratégia és településrendezési eszközök egyeztetése és elfogadása a lakossággal, érdekképviseleti, civil és gazdálkodó szervezetekkel, egyházakkal egyeztetve, azokkal partnerségben, szabályozva történjen meg.

( 2 ) E rendelet az 1. sz. melléklete tartalmazza azoknak érdekképviseleti-, civil- és gazdálkodó szervezeteknek ill. egyházaknak, egyházakat képviselő jogi személyeknek a felsorolását, melyeket Csomád Község Önkormányzata a partnerségi egyeztetés körébe be kíván vonni.

( 3 ) A (2) pont alatt felsoroltakon kívül Csomád Község bármely polgára, valamint társadalmi és civil szervezetek az Önkormányzat honlapján közzétett időpontig és módon – az Önkormányzat polgármesteréhez írt kérelemmel jelentkezhet be a véleményezési eljárásba.

**2. A Településfejlesztési koncepció véleményezéséhez szükséges partnerségi egyeztetés szabályai**

**2. §**

 ( 1 ) A partnerek tájékoztatása a készítendő koncepcióról, a koncepció tervezetéről

* 1. az 1.§ (2) alatti érdekképviseleti-, civil és gazdálkodó szervezeteknek és egyházaknak a tájékoztató elektronikus formában (e-mail) történő megküldésével,
	2. az 1. § (3) alatti személyek számára az Önkormányzat honlapján közzétett tájékoztató útján történik.

( 2 ) A partnerek észrevételeiket, javaslataikat és véleményüket a tájékoztatóban megadott határidőig papíralapon vagy az Önkormányzat honlapján megadott e-mail címre nyújthatják be.

( 3 ) A beérkezett észrevételeket, javaslatokat, véleményeket az Önkormányzat főépítésze összesíti és a koncepció ügyiratához csatolja.

**3.§**

( 1 ) A beérkező javaslatokat, véleményeket a főépítész megküldi a koncepció elkészítésével megbízott tervezőnek, aki azokat szakmailag megvizsgálja. A tervező az elfogadásra nem javasolt véleményeket, szakmai indoklásával együtt, megküldi a főépítésznek.

( 2 ) Az el nem fogadott és elfogadott véleményeket és azok indoklását a polgármester az Önkormányzat Képviselő-testületének ülésén ismerteti. Az el nem fogadott véleményeket, valamint azok indoklását a főépítész összesíti és a koncepció ügyiratához csatolja, illetve megküldi a véleményt adóknak.

**3. Az Integrált Településfejlesztési Stratégia véleményezéséhez szükséges partnerségi egyeztetés szabályai**

 **4.§**

( 1 ) A partnerek tájékoztatása a stratégia tervezetéről

1. az 1.§ (2) alatti érdekképviseleti-, civil és gazdálkodó szervezeteknek és

egyházaknak a tájékoztató elektronikus formában (e-mail) történő megküldésével,

 b) az 1.§ (3) alatti személyek számára az Önkormányzat honlapján közzé-

 tett tájékoztató útján történik.

( 2 ) A partnerek észrevételeiket, javaslataikat és véleményüket a tájékoztatóban megadott határidőig papíralapon vagy az Önkormányzat honlapján megadott e-mail címre nyújthatják be.

( 3 ) A beérkezett észrevételeket, javaslatokat, véleményeket az Önkormányzat főépítésze összesíti és a stratégia véleményezési ügyiratához csatolja.

**5. §**

( 1 ) A beérkező javaslatokat, véleményeket a főépítész megküldi a stratégia elkészítésével megbízott tervezőnek, aki azokat szakmailag megvizsgálja. A tervező az elfogadásra nem javasolt véleményeket, szakmai indoklásával együtt, megküldi a főépítésznek.

( 2 ) Az el nem fogadott és elfogadott véleményeket és azok indoklását a polgármester az Önkormányzat Képviselő-testületének ülésén ismerteti. Az el nem fogadott véleményeket, valamint azok indoklását a főépítész összesíti és a stratégiai véleményezési ügyiratához csatolja, illetve megküldi a véleményt adóknak.

**4. A településrendezési eszközök véleményezéséhez szükséges partnerségi egyeztetés szabályai**

**6. §**

( 1 ) A partnerek előzetes tájékoztatása a készítendő településrendezési eszközről vagy meglévő településrendezési eszköz módosításáról

1. az 1.§ (2) alatti érdekképviseleti-, civil és gazdálkodó szervezeteknek és

egyházaknak a tájékoztató elektronikus formában (e-mail) történő megküldésével,

 b) az 1.§ (3) alatti személyek számára az Önkormányzat honlapján közzétett tájékoztató útján történik.

( 2 ) A partnerek észrevételeiket, javaslataikat és véleményüket a tájékoztatóban megadott határidőig papíralapon vagy az Önkormányzat honlapján megadott e-mail címre nyújthatják be.

( 3 ) A beérkezett észrevételeket, javaslatokat, véleményeket az Önkormányzat főépítésze összesíti és a véleményezés ügyiratához csatolja.

**7.§**

( 1 ) A beérkező javaslatokat, véleményeket a főépítész megküldi a településrendezési eszköz készítésével megbízott tervezőnek, aki azokat szakmailag megvizsgálja. A tervező az elfogadásra nem javasolt véleményeket, szakmai indoklásával együtt megküldi a főépítésznek.

( 2 ) A véleményeket a polgármester az Önkormányzat Képviselő-testületének ülésén ismerteti. A vélemények elfogadásáról vagy el nem fogadásáról a Képviselő-testület dönt.

( 3 ) Az el nem fogadott véleményeket, valamint azok indoklását a főépítész összesíti és a településrendezési eszköz ügyiratához csatolja.

**8.§**

Az el nem fogadott és elfogadott véleményeket valamint azok indoklását a főépítész megküldi a véleményt adóknak és azzal egy időben azokat az Önkormányzat honlapján közzé teszi.

**9. §**

A partnerségi egyeztetések teljes iratanyaga nyilvános, azokba a betekintést Csomád Község minden polgára számára a Polgármesteri Hivatal a főépítész révén biztosítja.

**Záró rendelkezések**

**10. §**

( 1 ) Ez a rendelet a kihirdetés napján lép hatályba.

( 2 ) A rendelet rendelkezéseit a hatályba lépést követően induló eljárásokban kell alkalmazni.

Dr. Finta Béla Klement János

 jegyző polgármester